nl en fr ne de nl nl en en af nl en nl nl nl en af af af nl af af af af af af af af af af en en en af en af nl en af fr af en af af en af nl en af nl en af nl en af it en af nl es af nl en nl pt en af en en en en
5 jaar tronkstraf na aanranding – DieHoorn
’N MAN van Blomnek, De Rust,  wat sy voormalige meisie en ma van een van sy ses kinders met ’n halwe baksteen in die gesig gegooi het, is in die Oudtshoorn Streekhof vyf jaar gevangenisstraf opgelê.
Reagan Makoma (26) is vroeër vry­­gespreek op klagtes van mense­roof en verkragting, nadat die hof be­vind het dat getuienis daarop dui dat hy nie die vrou van haar vryheid ontneem het nie en sy vry­wil­lig saam met hom na die begraafplaas gestap het, waar hulle met instemming gemeenskap gehad het.
Makoma is egter skuldig bevind aan aanranding met die doel om ernstig te beseer deur haar op 9 November 2011 met die halwe baksteen te gooi, asook aan gewone aanranding deurdat hy haar op 29 Julie 2017 geklap en gestamp het.
Makoma het volgens die staatsaanklaer, Nadia le Roux, ten spyte van verdoemende getuienis teen hom steeds onskuldig gepleit. Sy het daarop gewys dat hy aan ’n ernstige misdryf skuldig bevind is.
“Dit kan nie ligtelik hanteer word nie omdat die beskuldigde ’n rekord van geweld agter sy naam het. Gesinsgeweld kom te gereeld in die hof se bedieningsgebeid voor en dit is veral vroue en kinders wat die ergste ly, “ het Le Roux gesê.
Oor die feit dat Makoma lank in aanhouding was, het sy gesê dat dit sy eie toedoen is. Die saak van 2011 is teruggetrek, maar hy het weer misdaad gaan pleeg.
Makoma se regshulpprokureur, Brian Carelse, het die hof gevra om na die groter prentjie te kyk.
“Die beskuldigde en die klaagster het ’n storm­agtige verhouding gehad. Hulle het gereeld baklei en hy is al met ’n gebreekte bottelkop gesteek.”
Makoma is tevore al onbevoeg verklaar om ’n vuurwapen te besit.
Streeklanddros Daniel Boks het met vonnisoplegging gesê dit wil voorkom asof Makoma ’n obsessie het om aan te rand. “Die vrou moes vier steke vir die wond net onder haar linkeroog kry en die merk is steeds sigbaar en dus blywend. Hy toon geen berou nie en kan kastig nie onthou nie.
“Die hof moet seker maak dat die gemeenskap nie die reg in eie hande neem nie en dat ernstige misdrywe gepas gestraf word.
“Dit was ’n sinne­lose aanranding wat met misnoë deur die gemeenskap bejeën word. Vorige vonnisse het nie die no­- dige uitwerking gehad nie. Enige ander vonnis behalwe direkte gevangenisstraf sal onvanpas wees.”
Boks het wel die tydperk in aanhouding in aanmerking geneem en Makoma op die klagte van ernstige aanranding tot vyf jaar gevangenisstraf gevonnis asook 24 maande vir aanranding ge­woon. Die vonnisse kan samelopend uitgedien word.
Verkeersbeampte in hof vir korrupsie
March 1, 2018March 1, 2018
Deur Garnett Wicomb ’N VERKEERSBEAMPTE van Oudtshoorn wat teregstaan op twee klagtes van korrupsie, het Maandag vlugtig in die...
Bedrogsaak teen egpaar uitgestel
October 5, 2017October 5, 2017
Deur Garnett Wicomb DIE saak teen ’n egpaar van Oudtshoorn wat tereg staan op 68 klagtes van bedrog waarby...
Sixabiso Klip laat vaar sy borgaansoek
January 18, 2018January 18, 2018
Preston Titus-moordsaak Deur Garnett Wicomb EEN van die twee verdagtes wat vir die moord op ’n soldaat van Oudtshoorn,...
Uitspraak vandag in saak teen Calitzdorp-vier
February 9, 2017February 9, 2017
Deur Garnett Wicomb UITSPRAAK word vandag in die Oudtshoorn Streekhof gelewer in die saak teen vier mans van Calitzdorp...
Man kry 7 jaar
September 6, 2018September 6, 2018
Deur Garnett Wicomb ’N MAN van Oudtshoorn met sewe vorige veroor­delings wat weer aan huisbraak en diefstal skuldig bevind...
Hof hoor man kan dalk vlug
April 19, 2018April 19, 2018
Borgaansoek in R27 miljoen-tiksaak  Deur Garnett Wicomb UITSPRAAK in die tweede borgaansoek van ’n Mosambiekse burger wat in 2015...
August 25, 2017August 25, 2017
Deur Garnett Wicomb DIE verhoor van ’n sakeman van Oudtshoorn wat tereg staan op ver­skeie aanklagte van verkragting, is...
June 15, 2017June 15, 2017
Deur Garnett Wicomb ’N MAN met ’n verstommende lys vorige veroor­delings en wat 15 jaar tronkstraf opgelê is nadat...
Beweerde skieter in hofSkoolhoof se saak uitgestel
Volg ons op Twitter
Volg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details